“Bankrower” gefnuikDie vermeende bankrower ŉ Vrou, wat beweer het dat sy ŉ versteekte vuurwapen by haar het, het Maandag misluk in haar poging om ŉ bank te beroof in die Gaslamp-distrik in San Diego, Amerika. Die vermeende dief, wat in haar laat 30s of vroeë 40s kan wees, het omstreeks 09:00 ŉ geskrewe eis aan die kassier van die Bank of America-tak oorhandig, het die FBI gesê. Die kassier het die boodskap gelees, waarin die vrou beweer het sy het ŉ versteekte wapen, berig SanDiego6. Die klerk het toe ŉ kollega in kennis gestel en altwee het weggestap sonder om enige kontant aan die vrou te oorhandig. Die vermeende dief het daarna uit die bank uit gestap.